b'\n_START_ARTICLE_\nLigaw-biro\n_START_PARAGRAPH_\nAng ligaw-biro ay isang uri ng pakikipag-ugnayang pantao o panliligaw sa pagitan ng dalawang tao, na nagpapadama ng pagkakagustong sekswal o romantiko. Maaari itong ginagawa sa pakikipag-usap, galaw ng katawan o mga bahagi ng katawan, at maikling damping pisikal. Maaari rin itong nagmumula lamang sa isang tao o binibigyang-tugon o pinansin ng kapiling na tao._NEWLINE_Katumbas din ang ligaw-biro ng mga salitang landi, malandi, talipandas, kiri, kumiri, karengkeng, hitad, pandot, balitanda, talandi, alembong, garutay, harot, maharot, magatod, malantod, haliparot, handak, limbang (kapag lalaki), parak, malimbay, palikero (kung lalaki), kirimpot, kikay, gantay, "malikot", at "arte" (pagiging maarte). Mailalarawan din ito bilang pagsalimbay, pagbibiro, paggawa o kumilos ng pabigla-bigla, paglalaro, o pakikipaglaro sa pag-ibig, at pag-antig sa hangaring sekswal na walang seryosong pakay.'